पेंग्विन देखते देखते ही हमारी एयरपोर्ट जाने वाली टेक्सी का समय गया था और हम समुद्री दुनिया के की दुर्लभ जीवों को अलविदा करने के साथ साथ ऑरलैंडो की सुनहरी यादों को समेटते हुए एयरपोर्ट चल पड़े। पूर्ण सुरक्षा जाँच के बाद फ्लाइट की यात्रा के बाद वाशिंगटन की धरती में उतरे तो पता लगा कि बर्फीले तूफ़ान ने हमारा स्वागत किया है। यहाँ के एयरपोर्ट से होटल तक जाने के लिए हमने पहले से शेयर टेक्सी करायी थी परन्तु काउंटर पर गए तो वहां बैठे महाशय ने हमें बच्चे की कार सीट के बिना हमें टिकट देने से मना कर दिया एवं साथ में ये भी बोल दिया कि ये पैसा रिफंड नहीं होगा और वॉइड(Void) लिखी हुयी एक पर्ची पकड़ा दी। एक तो पैतालीस डॉलर वैसे ही बर्बाद हो गए थे और दुबारा टेक्सी बुक करने के पैसठ डॉलर लगने थे,पर इसके अतिरिक्त बस से जाने का विकल्प हमारे पास नहीं था क्यूंकि एक तो रात का समय और बाहर बर्फीला तूफ़ान,इसलिए आनन फानन में टेक्सी बुक करवा ली। बाद में घर जा के इंटरनेट में चेक किया तो पता लगा अगर किसी रसीद में वॉइड लिखा हो तो पैसा वापस मिल सकता है और वापस मिल गया। इस तरह से हमारी दो दिन की ऑरलैंडो यात्रा का सुखद समापन हुआ। तीन महीने के अमेरिका प्रवास की समस्त कड़िया निम्नवत हैं-